b'\n_START_ARTICLE_\nCaraibe\n_START_PARAGRAPH_\nCaraibe este o regiune a Americilor const\xc3\xa2nd din Marea Caraibilor, insulele sale (majoritatea c\xc4\x83rora \xc3\xaemprejmuiesc aceast\xc4\x83 mare), \xc8\x99i coastele \xc3\xaenconjur\xc4\x83toare. Regiunea este situat\xc4\x83 la sud-est de America de Nord, la est de America Central\xc4\x83 \xc8\x99i la nord de America de Sud._NEWLINE_Situat\xc4\x83 \xc3\xaen mare parte pe Placa Caraibelor, zona cuprinde mai mult de 7.000 insule, st\xc3\xa2nci \xc8\x99i recife. Indiile de Vest constau din Insulele Antile, \xc3\xaemp\xc4\x83r\xc8\x9bite \xc3\xaen Antilele Mari, care a\xc8\x99a cum spune \xc8\x99i numele, sunt mai mari \xc8\x99i care delimiteaz\xc4\x83 marea la nord, \xc8\x99i Antilele Mici, la sud \xc8\x99i est (incluz\xc3\xa2nd Antilele Leeward \xc8\x99i insulele Bahamas. Bermuda este mult mai la nord \xc3\xaen Oceanul Atlantic \xc8\x99i este \xc3\xaen Indiile de Vest. Din punct de vedere geopolitic, Indiile de Vest sunt de obicei v\xc4\x83zute ca o subregiune a Americii de Nord, \xc8\x99i sunt \xc3\xaemp\xc4\x83r\xc8\x9bite \xc3\xaen 28 de teritorii suverane, departamente de peste ocean \xc8\x99i teritorii dependente. Pentru o perioad\xc4\x83 scurt\xc4\x83 de timp a existat o \xc8\x9bar\xc4\x83 numit\xc4\x83 "Federa\xc8\x9bia Indiilor de Vest" compus\xc4\x83 din teritoriile caraibice unde se vorbe\xc8\x99te engleza.\n_START_SECTION_\nTurism\n_START_PARAGRAPH_\nInsulele din Zona Americii Centrale este cunoscut\xc4\x83 turi\xc8\x99tilor pentru exotismul s\xc4\x83u. Insulele Caraibe au fost mult timp cunoscute ca o destina\xc8\x9bie pentru \xc3\xaendr\xc4\x83gosti\xc8\x9bi \xc8\x99i pensionari, \xc3\xaens\xc4\x83 o mic\xc4\x83 mi\xc8\x99care spre eco-turism a \xc3\xaenceput s\xc4\x83 deschid\xc4\x83 Caraibele \xc3\xaen turismul independent. Cu vreme bun\xc4\x83 pe \xc3\xaentreaga perioad\xc4\x83 a anului, cu mic\xc4\x83 excep\xc8\x9bie a sezonului uraganelor la sf\xc3\xa2r\xc8\x99itul verii \xc8\x99i \xc3\xaenceputul toamnei, Caraibele ofer\xc4\x83 posibilitate de relaxare \xc3\xaen condi\xc8\x9bii exotice._NEWLINE_Insulele Caraibe este una dintre regiunile cele mai dependente de turism din lume \xc8\x99i sunt varia\xc8\x9bii semnificative \xc3\xaen intensitatea de turism \xc8\x99i \xc3\xaen nivelurile de dezvoltare la nivelul regiunilor individuale. Industria turismului regional este dominat\xc4\x83 de turismul de mas\xc4\x83 \xc8\x99i turismul de croazier\xc4\x83, care s-a dovedit a fi nesustenabil. De\xc8\x99i extinderea \xc3\xaen continuare a acestui sector poate fi v\xc4\x83zut\xc4\x83 ca o dovad\xc4\x83 a dezvolt\xc4\x83rii, ini\xc8\x9biative sunt luate la nivel institu\xc8\x9bional \xc8\x99i individual pentru punerea \xc3\xaen aplicare a practicilor de turism durabil. Pentru ca turismul s\xc4\x83 fie viabil pe termen lung, ca un agent eficient de dezvoltare regional\xc4\x83, o tranzi\xc8\x9bie la un turism de mas\xc4\x83 combinat cu turism alternativ.'